يا مشحره شو علقك فيي
لامال عندي ولا شبوبيه
عندي بعين بعال بيت زغير
واموال في بنك العزوبيه
ويا حسين يا اخر شموع الدار
من خيك تسمع هالوصيه
حتى تعيش العمر ليل نهار
مرتاح ما عندك ولا خطيه
فتش ع حلوي بيها مختار
بضيعة زغيري تكون مقفيه
وتكون من اصل ونسب مفخار
وعالام دور قبل مين هيه
ولا تطمع بيورو ولا دولار
وشقه وسفر عبلاد غربيه
وسيارتك بالطول خمس متار
وترسم الك احلام وهميه
بكرا الوعد بيزول مثل نهار
اللي باخرو في عتم يا خيي
واياك تعلق مع بنت سحار
وتكون اما شوي ناريه
بتغرقك بالكتب والاسحار
وبتصير روح وجيب ليليه
وهيكي يا خيي بتحرقك بالنار
وبتشيب قبل الوقت يا بنيي
واياك تبقى للمرا مندار
وتشدك بحبلي حريريه
وبتموت قبل الترم يا ختيار
وبتصير تترحم على الماضي
وتبكي على ليالي العزوبية